b'\n_START_ARTICLE_\nFl\xc3\xa2neur III: Benjamins skygge\n_START_SECTION_\nHandling\n_START_PARAGRAPH_\nDenne film er f\xc3\xb8rst og fremmest en poetisk og passioneret k\xc3\xa6rlighedserkl\xc3\xa6ring til byen Paris: Passagerne, Seinen, Jardin du Luxembourg, Metroen. Med udgangspunkt i den tyske filosof Walter Benjamins "Passagev\xc3\xa6rket" har instrukt\xc3\xb8ren skabt et associativt univers, en mosaik, hvor tekstfragmenter indg\xc3\xa5r i et t\xc3\xa6t samspil med byens symbolladede rum. Med instrukt\xc3\xb8ren som flaneur, bev\xc3\xa6gende sig rundt i storbyen, h\xc3\xa5nd i h\xc3\xa5nd med historiens engel, fremmanes en indsigt i kulturhistoriens sammenst\xc3\xb8d med nutiden. Vi m\xc3\xb8der moderne parisere, og p\xc3\xa5 lydsiden h\xc3\xb8res Ulf Peter Hallbergs refleksioner over Benjamins v\xc3\xa6rk.'